RATCH ชู 3 ปัจจัยบวกหนุนน่าเก็บ! ซื้อราคาเป้าหมาย 63 บาท
RATCH ชู 3 ปัจจัยบวกหนุนน่าเก็บ! ซื้อราคาเป้าหมาย 63.00 บาท
5 ก.ค. 2560

บล.เคจีไอ ระบุในบทวิเคราะห์วันนี้(5 ก.ค.) ว่า บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH  (เป้าพื้นฐาน 63 บาท) 1) ประเมินรูปแบบราคาแกว่งตัวขึ้นหลังทะลุผ่านแนวต้าน 51.5 บาท ขึ้นมาได้ ประเมินมีโอกาสปรับขึ้นทดสอบแนวต้านถัดไปที่ 55 – 56 บาท แนวรับ 51 บาท (Stop loss 50 บาท)
2) ประเมินแนวโน้มผลการดำเนินงานไตรมาส 2/60 ยังได้แรงหนุนจากอัตราการใช้กำลังการผลิตโรงไฟฟ้าหงสาที่ดีขึ้นต่อเนื่อง (เบื้องต้นคาดกำไรดีขึ้นเทียบไตรมาสก่อนหน้า และเทียบช่วงเดียวกันของปีก่อน) 3) PE ยังต่ำเพียง 11.7 เท่า และ Dividend yield 5.1% ต่อปี (สูงกว่า EGCO* ที่คาดปันผลเฉลี่ย 3.2% ต่อปี)